Bitcoin a picat testul. Moneda virtuală rămâne o investiție riscantă
Bitcoin avea ambiții mari. Promotorii săi vedeau criptomoneda drept unul dintre activele de refugiu ale lumii, alături de aur și franc, spre care investitorii se îndreaptă în vremuri tulburi. Dar turbulențele de pe piețele financiare de la începutul acestei săptămâni au adus mișcări amețitoare ale prețului Bitcoin și au demontat argumentele celor care susțineau că moneda virtuală poate fi un refugiu în vreme de incertitudine economică.